На основу члана 55. став 1. тачка 2, члан 57 и 60 Закона о јавним набавкама (“Сл. гл РС”, бр. 124/2012,14/2015 и 68/2015) и Одлуке наручиоца Дома здравља Осечина од 17.01.2019.год.упућује се :

**ПОЗИВ**

**за подношење понуде**

Предмет јавне набавке: набавка санитетског возила -реаномобила путем финансијског лизинга на 60 месечних рата број ЈН 1.1.9 (01/19), која се спроводи у отвореном поступку јавне набавке.

Наручилац: **Дом здравља "Осечина ",** Осечина,ул.Болничка 13-15

email: **domzdravljaosecina@gmail.com**

Врста предмета**: добра**

Ознака из општег речника јавне набавке: 34114121-санитетско возило;

Критеријум за избор најповољније понуде је "**најнижа понуђена цена "**

Понуде са варијантама нису дозвољене.

Право учешћа у поступку имају сви понуђачи који испуњавају услове предвиђене чл. 75. и чл.76.Закона о јавним набавкама и конкурсном документацијом наручиоца, уколико доставе доказе о испуњености обавезних и додатних услова.

Конкурсном документацијом ближе су одређени услови за учешће у поступку, као и начин доказивања испуњености услова.

Сви заинтересовани понуђачи могу преузети конкурсну документацију на Порталу Управе за јавне набавке као и интернет страници Дома здравља Осечина или преузети лично у просторијама Дома здравља Осечина сваког радног дана у периоду од 07-15ч.

Понуде са припадајућом документацијом, достављају се у затвореној и запечаћеној коверти на адресу наручиоца - Дом здравља Осечина , ул.Болничка 13-15 , 14253 Осечина , са обавезном назнаком на лицу коверте: **" Понуда за ЈН бр.1.1.9. (01/19) Набавка санитетског возила-реаномобила , не отварати"** поштом или лично.На полеђини коверте обавезно навести назив, адресу, број телефона понуђача.

Рок за подношење понуда је **20.02.2019.године до 12,00 часова**.Понуде ће се отварати јавно ,дана **20.02.2019.год. у 12:05ч у просторијама Дома здравља Осечина ул.Болничка 13-15,Осечина зграда опште медицине први спрат .** Сва заинтересована лица могу присуствовати отварању понуда. Представници понуђача, пре почетка поступка отварања морају предати Комисији писмено овлашћење за учешће у поступку отварања понуда, оверено печатом и потписом овлашћеног лица и личну карту на увид.

Неблаговремена понуда се неће отварати и по окончању поступка отварања биће враћена понуђачу , са назнаком да је иста поднета неблаговремено.

Понуђач може да поднесе само једну понуду.

Наручилац ће одлуку о додели уговора донети у року од 10 (десет) дана од дана извршеног прегледа и стручне оцене понуда..

Лице за контакт: Ана Ранковић, тел: 014/315 00 20

 ДОМ ЗДРАВЉА ОСЕЧИНА

 Директор Прим.др Душан Миловановић